जमात-ए-इस्लामी कश्मीर
जमात-ए-इस्लामी कश्मीर या जमात-ए-इस्लामी जम्मू एवं कश्मीर जमात-ए-इस्लामी हिन्द से भिन्न, जम्मू एवं कश्मीर में एक कैडर-आधारित सामाजिक-पान्थिक-राजनीतिक सङ्गठन है। कश्मीर सङ्घर्ष पर सङ्गठन की घोषित स्थिति यह है कि जम्मू एवं कश्मीर एक विवादित क्षेत्र है और इस विषय को संयुक्त राष्ट्र के अनुसार या भारत, पाकिस्तान तथा जम्मू एवं कश्मीर के वास्तविक प्रतिनिधियों के मध्य त्रिपक्षीय वार्ता के माध्यम से सुलझाया जाना चाहिए। भारत सरकार ने फरवरी २०१९ में इस संगठन को पाँच वर्ष के प्रतिबन्धित कर दिया। प्रतिबन्ध के विज्ञापन में कहा गया था कि यह अलगाववाद को बढ़ावा देती है।